fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ikääntyneen itsemääräämisoikeutta on kunnioitettava myös uuden teknologian käyttöönotossa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Ikääntyneisiin kohdistuvan kaltoin kohtelun ja väkivallan vastaista kampanjapäivää vietetään maailmanlaajuisesti aina kesäkuun 15. päivänä. Tänä vuonna Kätketyt äänet -päivän, joksi se on Suomessa nimetty, teemana on Teknologia iäkkään turvana – kenen ehdoilla?
Teknologian avulla pyritään parantamaan iäkkään ihmisen turvallisuutta vaikkapa asumiseen, päivittäisten askareiden hoitamiseen, liikkumiseen ja ihmissuhteisiin liittyvissä asioissa. Teknologian avulla helpotetaan esimerkiksi yhteydenpitoa läheisiin. Näin toivotaan voitavan lievittää koettua yksinäisyyden tai turvattomuuden tunnetta.
Entäpä jos iäkäs ihminen itse kokee pärjäävänsä eikä yksinäisyys tai turvattomuus vaivaa, mutta läheisen huoli herää. Kuvitellaanpa tällainen tilanne:
Iäkäs mies asuu yksin kotonaan. Se ei ole hänelle mikään ongelma, koska hän on koko ikänsä pärjännyt omillaan. Muisti tosin on alkanut heikentyä eikä arki aina suju ihan vaivattomasti. Eräänäkin päivänä hernekeitto paloi pohjaan niin perusteellisesti, että keittiö täyttyi kärystä ja palohälytin alkoi huutaa. Mutta sattuuhan sitä kaikenlaisia kommelluksia nuoremmillekin.
Miehen poika huolestuu kuultuaan tulipalon vaaran aiheuttaneesta tilanteesta. Pitäisikö isälle asennuttaa liesiturvavahti? Kenties isän tilannetta olisi tarpeen ryhtyä tarkkailemaan muutenkin? Eikös sellaisia valvontakameroita ole olemassa? Mitä sitten, jos muisti heikkenee enemmänkin eikä isä löydä enää kauppareissulta kotiin? Paikantava turvaranneke olisi todella hyvä ratkaisu!
Niinpä, mutta kun iäkäs mies ei halua mitään tällaisia vempeleitä elämäänsä. Nehän on tarkoitettu vanhoille ihmisille, jotka eivät kykene huolehtimaan itsestään eikä hän tunne itseään vielä vanhaksi. Miksi ihmeessä poika on huolissaan?
Uusi teknologia käyttöön hyvissä ajoin!
Pojan huoli on ymmärrettävä. Itsekin olen ristiriitaisin tuntein seurannut omien vanhempieni kuukausi kuukaudelta turvattomammaksi muuttuvaa arkea. Apua he eivät huoli muilta kuin lapsiltaan, vaikka muistin heikkeneminen tekee arjen ajoittain hyvinkin arvaamattomaksi.
Liian myöhään tajusin, että teknologiset apuvälineet, kuten muistuttava lääkeannostelija olisi pitänyt ottaa käyttöön aikaa sitten. Nyt tilanne on muuttunut jo niin hauraaksi, että mikä tahansa muutos ympäristössä tai päivän kulussa aiheuttaa ahdistusta ja hämmennystä.
Missä vaiheessa olisi paras hetki ottaa avuksi ikäteknologisia välineitä? Ihmisellä itsellään ei pääsääntöisesti näytä olevan intoa ryhtyä ennakoimaan mahdollista tulevaa toimintakyvyn heikkenemistään.
Erilaisia vaihtoehtoja tulisi kuitenkin harkita jo heti siinä vaiheessa, kun muistisairaus alkaa antaa merkkejä. Varhainen reagointi edellyttää läheisiltä ja terveydenhuollon henkilöstöltä niin valppautta kuin rohkeuttakin asian esille ottamiseksi. Olisi nimittäin hyvä, jos laitteiden käytön voisi opetella ja niihin voisi tottua silloin, kun muistiongelmia ja toimintakyvyn heikkenemistä ei vielä suuremmalti ole.
Vanhustyön keskusliiton Kotiturva-hankkeessa on huomattu, että henkilökohtainen tuki ja opastus rohkaisevat ikäihmistä kokeilemaan teknologiaa. Päätöksen käyttöön otosta täytyy kuitenkin tulla ihmiseltä itseltään. Itsemääräämisoikeutta tulee kunnioittaa. Pelkästään omaisen tai hoivasta ja huolenpidosta vastaavan ammattilaisen tarpeisiin vedoten teknologisia ratkaisuja ei tulisi iäkkään ihmisen elämään tuoda.
World Elder Abuse Awareness Day 15 June, United Nations
Kätketyt äänet -kampanjapäivä. Suvanto ry
KÄKÄTE – Käyttäjälle kätevä teknologia. Ikäteknologia
Muistisairaan hyvä arki. thl.fi
Turvallinen kotona asuminen. thl.fi
Sari Jokinen tutkija Iäkkäät, vammaiset ja toimintakyky, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.